section_heading: Rani život
paragraph_text: Picard je rođen 2305. godine u LaBarreu u Francuskoj kao sin Mauricea i Yvette Gessard Picard. Maurice je jako držao do tradicije, tako da se nije slagao s Picardovim odlaskom u Zvjezdanu flotu, štoviše Jean-Luc je postao prvi Picard koji je izišao iz Sunčevog sustava.<br> Živio je na farmi, zajedno sa svojim roditeljima i bratom Robertom. Kao dječaku, strast mu je bila izrađivati brodove u bocama. Bio je ponosan na svoje pretke. Jedan od njih se borio u bici kod Trafalgara, jedan je dobio Nobelovu nagradu, i njegovi preci su bili među prvima koji su se naselili koloniju na Marsu. Ipak, Picard se nije ponosio Javierom Maribonom Picardom, koji je nemilosrdno ugušio pobunu u Pueblu, 1692. godine.